《东飞伯劳歌》
明代·陈绍文

寒乌夜啼雉朝飞，洛娥巫妾乍相依。谁家倾城出朱户，摇珰曳带香风度。

珠缀琼窗碧雾浓，缃帷绮帐隐芙蓉。女儿年几十六七，艳舞娇歌映春日。

花枝欲动彩云飘，空留可怜待谁招。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。